Bathik pasisiran

**Bathik Pasisiran** (carakan:ꦧꦛꦶꦏ꧀ꦥꦱꦶꦱꦶꦫꦤ꧀) utawa uga diarani bathik panté yaiku salah sijining jinis bathik kang wujud lan ngrembaka ana ing laladan pasisir utamané ing Pante Lor Pulo Jawa kaya ta Pekalongan, Cirebon, Indramayu, Lasem lan uga ing Pulo Medura. Motip, corak, lan werna kang ana ing bathik pasisiran iki asumber saka kahanan ngalam tlatah pasisir lan béda karo jinis bathik sing wujud lan ana ing laladan pedhalaman kaya déné bathik kratonan ing Vorstenlanden: Surakarta lan Ngayogyakarta.
jmpl|Bathik Buketan Pekalongan

## Titikan Bathik Pasisiran 
Bathik pasisran nduwèni reragam corak, motip, lan werna kang luwih akèh tinimbang bathik kratonan. Reragam kang akeh iki jalaran kalungguhan bathik pasisiran luwih luwes tinimbang bathik kang ana ing sajeroning keraton. Yen bathik kratonan iku ana kang diarani bathik larangan (motip bathik kang amung oleh dinggo tumrap ratu, sentana, lan priyayi keraton), kosok baliné ing pasisir sapa baé bisa nganggo lan nduwèni kabèh motip kang wujud ing bathik pasisiran senadyan kadhang kala ana motip kang asumber saka motip kratonan. Masarakat kang nganggo bathik pasisiran iku masarakat kang luwih égalitèr tinimbang masarakat pedhalaman kang isih ana ing sajeroning undha usuk (hirarki) pranatan féodhal; isih ana kawula cilik, priyayi, lan ratu.

Ing bababan warna kang dinggo ing bathik pasisiran uga luwih crah lan ramé tinimbang bathik kratonan; werna abang, biru, kuning, ijo, ireng, wungu, putih, soklat kabèh bisa katemu ana ing bathik pasisiran. Kosok baliné bathik kratonan condhong nganggo werna soklat lan putih kadhang kala ana biru, ijo, lan werna liya nanging amung sethithik. Kombinasi werna ing bathik pasisiran nuduhaké rasa gebyar, ramé, lan anget déné ing bathik kratonan nuduhaké rasa agung, mrebawani, lan rasmi. Mula ing jaman dhisik bathik pasisir iki ora amung katuju kanggo wong Jawa nanging uga kerep dinggo wong Cina, Melayu, Medura, lan Eropa ing bumi Nèderlan Indiya.. Bathik Lasem akèh narima saka budaya Cina jalaran akèhé para bangsa Cina kang manggon, nlakoni interaksi, lan anggawé prodhuksi bathik ing Lasem. Bathik Lasem nduwèni titikan nganggo werna abang lombok lan akèh nganggo gegambar budaya Cina, iki ndadekaké corak bathik Lasem béda tinimbang bathik pasisiran liyané. 

Banjur, bathik Semarangan akèh nganggo warna abang, biru, jingga, lan ungu. Motif bathik Semarangan akèg nganggo unsur alam kaya kewan: iiwak, kupu, merak, lan naga. Naging bathik Semarangan uga kerep nganggo werna abang, ireng, lkan soklat senadyan tetep béda karo tetep béda karo barhik kratonan. Kadhang kala ana bathik Semarangan kang nggambaraké Dewi Hsi Wang Mu, manuk phoenix, lan wit persik; motip iki ateges kabagyan, kaèndahan, lan kamulyan. Corak bathik Semarangan uga akeh narima unsur budaya Cina.

Motif bathik pekalongan kathah dipengaruhi saka maneka bangsa kayatan Cina, Walanda, India, Melayu lan Jepang kang wis saka jaman biyen wis mewarnai dinamika motif lan tata warna seni bathik. Piro piro motif kayatan jlamprang dilhami saka négéri India lan Arab, bathik Encim lan Klengénan dipengaruhi peranakan Cina, bathik Walanda, bathik Isuk Soré lan bathik Hokokai.

## Gladri 

Barkas:Bathik Khas Semarang Motif Warak.jpg|Bathik Motip Warak Semarangan
Barkas:Batik Trusmi Cirebon (6).jpg|Bathik Motip Méga Mendhung Cirebonan
Barkas:Batik Jawa Hokokai Pekalongan Tulis.jpg|Bathik Jawa Hokokai Pekalongan
Barkas:Woman's Hip Wrapper (Sarung Kepala Pasung, Sarung Prada) LACMA M.91.184.329.jpg|Sarung Bathik Tumpal Laseman

## Rujukan